کوہ نور (اخبار)

کوہِ نور برطانوی ہندوستان کا اردو زبان کا سرکاری سرپرستی میں نکلنے والا ایک ہفت روزہ اخبار تھا جسے 14 مئی 1850ء میں منشی ہرسکھ رائے نے لاہور سے جاری کیا تھا۔محمد افتخار کھوکھر، صحافت کی تاریخ، مقتدرہ قومی زبان اسلام آباد، 1995ء، ص 44 یہ اردو زبان کا پہلا اخبار ہے جو پنجاب سے جاری کیا گیا۔ برطانوی ہند کے صوبہ پنجاب کی صحافت میں اِس اُردو کے اِس اخبار کا اہم مقام ہے جس سے پنجاب پر ایسٹ انڈیا کمپنی کی حکومت اور سکھ سلطنت کے بعد کے وقائع ملتے ہیں۔ یہ اخبار کم وبیش 54 سال تک جاری رہا اور 1904ء میں بند ہو گیا۔ معصوم مراد آبادی، اردو صحافت کا ارتقا، اردو اکادمی دہلی، 2013ء، ص 62

 تاریخ 
یہ اخبار برطانوی راج میں منشی ہرسکھ رائے نے 14 مئی 1850ء میں لاہور سے جاری کیامعصوم مراد آبادی، اردو صحافت کا ارتقا، اردو اکادمی دہلی، 2013ء، ص 62۔ یہ پنجاب کا پہلا اردو اخبار تھا۔ اس اخبار کے مالک اور ایڈیٹر منشی ہرسکھ رائے ایک تجربہ کار اور با حوش صحافی تھے جو سکندرآباد (ضلع بلندشہر) کے باشندے تھے اور اخبار کوہِ نور کے اجرا سے قبل جام جمشید میرٹھ کی ادارت کے فرائض انجام دے چکے تھےنادر علی خاں، اردو صحافت کی تاریخ، ایجوکیشنل بک ہاؤس، علی گڑھ، 1987ء، ص 287۔ منشی ہرسکھ رائے نا صرف راست گو اور بے خوف قسم کے صحافی تھے بلکہ ان کا ذہن نہایت رسااور خیالات نہات بلند تھے، وہ اخبار کا وجود ملک و قوم کی بقا کے لیے بے حد ضروری سمجھتے تھے۔نادر علی خاں، اردو صحافت کی تاریخ، ایجوکیشنل بک ہاؤس، علی گڑھ، 1987ء، ص 294۔ ہرسکھ رائے کو کوہ نور کی بدولت ہندوستان گیر شہرت حاصل ہوئی۔ لاہور کی مجلسی زندگی میں وہ نمایاں اور مقبول تھے۔ وہ میونسپل کمشنر بھی بنائے گئے۔مولوی محبوب عالم، اردو صحافت کی ایک نادر تاریخ، مغربی پاکستان اردو اکیڈمی، لاہور، 1992ء، ص 263 ہر سکھ رائے نے پنجاب میں اردو زبان کو فروغ دینے اور تعلیم کو پھیلانے میں بڑھ چڑھ کر حصہ لیا۔ وہ اردو کی ترویج و اشاعت کے لیے ہفتہ وار مشاعرے کراتے تھے اور مشاعرے کے شعرا کی منتخب غزلیں کوہِ نور اخبار میں شائع کر دیتے تھے۔ حکومت پنجاب اُن کے اخبار میں اسکولوں اور کالجوں کی کارگزاریاں شائع کراتی تھی۔1857ء کے بعد بڑے بڑے ادیب کوہِ نور اخبار سے وابستہ ہوئے، مثلاً سید نادر علی سیفی، مولوی سیف الحق، منشی نثار علی شہرت، تاج الدین، مرزا موجد، منشی لال سنگھ، مولوی عبد اللہ اور منشی محرم علی چشتی وغیرہ، ان سب نے اپنی صحافت کا آغاز کوہِ نور سے کیا اور اُن میں سے اکثر نے بعد میں اپنے اخبار نکالےڈاکٹر عبد السلام خورشید، صحافت: پاکستان و ہند میں، مجلس ترقی ادب لاہور، نومبر 2016ء، ص 114-115۔ اس اخبار طویل عرصہ شائع ہونے کے بعد 1904ء میں بند ہوا۔
اس اخبار کو سرکاری سرپرستی اور خیر خواہی حاصل تھی لیکن منشی ہرسکھ رائے حق بات کہنے سے نہ چوکتے تھے اور اخبار کے ذریعے گاہے بہ گاہے حکومتی پالیسیوں پر تنقید کرتے رہتے تھے۔نادر علی خاں، اردو صحافت کی تاریخ، ایجوکیشنل بک ہاؤس، علی گڑھ، 1987ء، ص 292 بقول مدیر (ایڈیٹر)، اِس اخبار کا اجرا پنجاب کے بورڈ آف ایڈمنسٹریشن کی سرپرستی سے ہوا۔محمد عتیق صدیقی: صوبہ شمالی و مغربی کے اخبارات و مطبوعات، ص 126، مطبوعہ انجمن ترقی اُردو، ہند (دہلی)۔
 اشاعت 
اس اخبار کے 1851ء کے مختلف شماروں کے مطالعہ سے یہ بات ثابت ہوتی ہے کہ یہ اخبار ہفتے میں دو بار شائع ہوتا تھا محمد عتیق صدیقی: صوبہ شمالی و مغربی کے اخبارات و مطبوعات، ص 126، مطبوعہ انجمن ترقی اُردو، ہند (دہلی)۔، بعد میں ہفت روزہ ہو گیانادر علی خاں، اردو صحافت کی تاریخ، ایجوکیشنل بک ہاؤس، علی گڑھ، 1987ء، ص 289۔ کوہِ نور کے دستیاب شدہ شماروں سے اندازہ لگایا جا سکتا ہے کہ 1851ء تک یہ ہفتہ میں دو بار شائع ہوتا رہا ہے۔1852ء کے شمارے دستیاب نہیں ہو سکے، اِس لیے یہ نہیں کہا جا سکتا کہ 1852ء تک یہ ہفتہ میں ایک بار شائع ہوتا تھا یہ دو بار۔ البتہ 1853ء کے جو شمارے دستیاب ہوئے ہیں ، اُن میں سے جلد 4 کے تین شماروں کے مطابق کوہِ نور جنوری 1853ء میں دوبارہ ہفت روزہ ہو گیا تھامحمد عتیق صدیقی: صوبہ شمالی و مغربی کے اخبارات و مطبوعات، ص 127، مطبوعہ انجمن ترقی اُردو، ہند (دہلی)۔۔ اس کے صفحات کی تعداد 16 تھی جو حسبِ ضرورت بڑھ کر 18 تک بھی جا پہنچتی تھینادر علی خاں، اردو صحافت کی تاریخ، ایجوکیشنل بک ہاؤس، علی گڑھ، 1987ء، ص 290۔ صوبہ بھر میں اِس اخبار کی اشاعت سب سے زیادہ تھی ۔1850ء اور 1851ء کے وسطی زمانہ میں اِس کی اشاعت متاثر ہوئی اور کم ہوتی گئی۔ ہفت روزہ اخبار 227 پرچے شائع ہوتا تھا مگر اِس زمانہ میں اشاعت متاثر ہوئی تو 189 پرچوں پر یہ اشاعت رک گئی۔محمد عتیق صدیقی: صوبہ شمالی و مغربی کے اخبارات و مطبوعات، ص 126، مطبوعہ انجمن ترقی اُردو، ہند (دہلی)۔ 1852ء میں دفعتہً اِس کی اشاعت 205 اور 1853ء میں اِس کی اشاعت 259 پرچے جبکہ 1854ء میں اشاعت 349 پرچے تھی۔ محمد عتیق صدیقی: صوبہ شمالی و مغربی کے اخبارات و مطبوعات، ص 127، مطبوعہ انجمن ترقی اُردو، ہند (دہلی)۔

 دستیاب شدہ شمارے 
انجمن ترقی اُردو دہلی میں کوہِ نور کے 1851ء تا 1855ء کے یہ شمارے موجود ہیں:
 24 جون 1851ء: جلد 2، شمارہ نمبر50 ۔
 12 جولائی 1851ء: جلد 2، شمارہ نمبر 53، 54، 55۔
 22 نومبر 1853ء: جلد 4، شمارہ نمبر 47۔
 20 دسمبر 1853ء: جلد 4 ، شمارہ نمبر 51۔
 27 دسمبر 1853ء: جلد4 ، شمارہ نمبر 52۔محمد عتیق صدیقی: صوبہ شمالی و مغربی کے اخبارات و مطبوعات، ص 127، مطبوعہ انجمن ترقی اُردو، ہند (دہلی)۔

 مزید دیکھیے 
 منشی ہرسکھ رائے

 حوالہ جات 

زمرہ:بھارت کے اردو اخبارات
زمرہ:ہندوستان میں 1850ء کی تاسیسات
زمرہ:بھارت کے کالعدم اخبارات
زمرہ:پاکستان کے اخبارات
زمرہ:لاہور میں میڈیا
زمرہ:برطانوی ہند کے اخبارات